
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/45/2025 3825201847 05. 06. 2025 Mgr. Marianna Hašková ECLI:SK:OSPD:2025:3825201847.4
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mgr. Mariannou Haškovou, vo veci starostlivosti súdu o maloleté dieťa: A. B., nar. XX.XX.XXXX, bytom C., D. C. XXX/XX, zastúpené Úradom práce, sociálnych vecí a rodiny Prievidza ako kolíznym opatrovníkom, dieťa rodičov: matky: A. E. F., nar. XX.XX.XXXX, bytom C., D. C. XXX/XX, právne zastúpenej JUDr. Jankou Hazlingerovou, advokátkou so sídlom Bratislava, Nobelova č. 9 a otca: A. B., nar. XX.XX.XXXX, bytom G., H. I. C. XXX/X, právne zastúpeného JUDr. Jánom Kokindom, advokátom so sídlom Prievidza, M. Mišíka I. č. 780/19A, o návrhu matky o úpravu výkonu rodičovských práv a povinností k maloletému dieťaťu, takto rozhodol: I. Súd s ch v a ľ u j e rodičovskú dohodu: Maloletý A. B., nar. XX.XX.XXXX sa z v e r u j e do osobnej starostlivosti matky A. E. F., nar. XX.XX.XXXX s tým, že obaja rodičia sú oprávnení maloletého A. zastupovať a spravovať jeho majetok v bežných veciach. Otec A. B., nar. XX.XX.XXXX sa z a v ä z u j e platiť výživné na maloletého A. B., nar. XX.XX.XXXX sumou 300 eur mesačne s účinnosťou od 01.06.2025 naďalej, ktorú sa zaväzuje platiť k rukám matky maloletého dieťaťa vždy do 15-tého dňa toho ktorého mesiaca vždy vopred. Otec A. B., nar. XX.XX.XXXX j e o p r á v n e n ý stretávať sa s maloletým Maximom počas prvého piatka v kalendárnom týždni bezprostredne nasledujúcom po jeho návrate do miesta jeho bydliska z miesta výkonu práce od 15:00 hod do 19:00 hod s tým, že miesto prevzatia je školské resp. predškolské zariadenie, ktoré maloletý navštevuje a miesto odovzdania dieťaťa je bydlisko matky. Otec A. B., nar. XX.XX.XXXX j e o p r á v n e n ý stretávať sa s maloletým A. počas prvej soboty od 09:00 hod do 19:00 hod a nedele od 09:00 hod do 18:00 hod v kalendárnom týždni bezprostredne nasledujúcom po jeho návrate do miesta jeho bydliska z miesta výkonu práce s tým, že miesto prevzatia a odovzdania dieťaťa je bydlisko matky. Matka s a z a v ä z u j e maloleté dieťa na stretnutie s otcom pripraviť a stretnutie otca s maloletým umožniť. II. Žiaden z účastníkov nemá právo na náhradu trov konania. odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie:
Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

